Document ID: 31987D0383

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 30ής Ιουνίου
για την έγκριση ενός δεύτερου προγράμματος που αφορά το γαλακτοκομικό τομέα και τις συναφείς βιομηχανίες στην Ιρλανδία, σύμφωνα με τον κανονισμό (ΕΟΚ) αριθ. 355/77 του Συμβουλίου της 15 Φεβρουαρίου 1977
(Το κείμενο στην αγγλική γλώσσα είναι το μόνο αυθεντικό)
(87/383/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 355/77 του Συμβουλίου της 15ης Φεβρουαρίου 1977 για μια κοινή δράση για τη βελτίωση των συνθηκών μεταποίησης και εμπορίας των γεωργικών προϊόντων και των προϊόντων της αλιείας (1), όπως τροποποιήθηκε τελευταία από τον κανονισμό (ΕΟΚ) αριθ. 560/87 (2), και ιδίως το άρθρο 5,
Εκτιμώντας:
ότι, στις 19 Ιανουαρίου 1987, η ιρλανδική κυβέρνηση κοινοποίησε ένα δεύτερο πρόγραμμα ως συνέχεια του προγράμματος που εγκρίθηκε με την απόφαση 80/413/ΕΟΚ της Επιτροπής (3) και ότι παρέσχε τις συμπληρωματικές πληροφορίες στις 13 Μαΐου 1987·
ότι το δεύτερο πρόγραμμα έχει ως αντικείμενο την ορθολογικοποίηση και τον εκσυγχρονισμό του γαλακτοκομικού τομέα και των συναφών βιομηχανιών και την αύξηση του δυναμικού τους ώστε να αυξηθεί η ανταγωνιστικότητα του τομέα και η αξία της παραγωγής του· ότι αποτελεί, λοιπόν, πρόγραμμα κατά την έννοια του άρθρου 2 του κανονισμού (ΕΟΚ) αριθ. 355/77·
ότι, δεδομένης της κατάστασης στο γαλακτοκομικό τομέα, η έγκριση αυτού του δευτέρου προγράμματος δεν θα αφορά σχέδια επενδύσεων:
- που συνεπάγονται αύξηση του δυναμικού όσον αφορά τη χρησιμοποίηση του γάλακτος, εάν τα σχέδια αυτά δεν αποδεικνύουν την παύση ισοδυνάμου δυναμικού,
- που αφορούν το βούτυρο, τον ορό σε σκόνη, το γάλα σε σκόνη, το βουτυρέλαιο, τη λακτόζη, την καζεΐνη, τα καζεϊνικά άλατα, συμπεριλαμβανομένης της συλλογής του γάλακτος εάν έχει σχέση με αυτά τα προϊόντα,
- που αφορούν άλλα προϊόντα που συνεπάγονται δαπάνες του τμήματος Εγγυήσεων του ΕΓΤΠΕ,τις οποίες δεν δικαιολογεί η κατάσταση της αγοράς·
ότι η έγκριση του δεύτερου αυτού προγράμματος δεν αφορά τα σχέδια που αφορούν προϊόντα, όπως ορισμένους τύπους τυριών, για τα οποία υφίστανται ήδη πλεονασματικές ικανότητες παραγωγής στην Ευρωπαϊκή Κοινότητα·
ότι η έγκριση αυτού του δευτέρου προγράμματος δεν αφορά τα προϊόντα εκτός παραρτήματος ΙΙ, δεδομένου ότι δεν πληρούνται οι συνθήκες που απαριθμούνται στο άρθρο 7 παράγραφος 2 του κανονισμού (ΕΟΚ) αριθ.355/77·
ότι το δεύτερο αυτό πρόγραμμα περιλαμβάνει επαρκή αριθμό στοιχείων που προβλέπονται στο άρθρο 3 του κανονισμού (ΕΟΚ) αριθ. 355/77 τα οποία αποδεικνύουν ότι μπορούν να επιτευχθούν οι στόχοι του άρθρου 1 αυτού του κανονισμού στο γαλακτοκομικό τομέα και των συναφών βιομηχανιών· ότι η προθεσμία που καθορίζεται για την εφαρμογή αυτού του δεύτερου προγράμματος δεν υπερβαίνει την περίοδο που προβλέπεται στο άρθρο 3 παράγραφος 1 στοιχείο η) του εν λόγω κανονισμού·
ότι τα μέτρα που προβλέπονται στην παρούσα απόφαση εναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
1. Εγκρίνεται το δεύτερο πρόγραμμα που αφορά το γαλακτοκομικό τομέα και τις συναφείς βιομηχανίες το οποίο κοινοποιήθηκε από την κυβέρνηση της Ιρλανδίας στις 19 Ιανουαρίου 1987 και συμπληρώθηκε στις 13 Μαΐου 1987 σύμφωνα με τον κανονισμό (ΕΟΚ) αριθ. 355/77.
2. Η έγκριση δεν αφορά τα προγράμματα επενδύσεων:
- που συνεπάγονται αύξηση του δυναμικού όσον αφορά τη χρησιμοποίηση του γάλακτος, εάν τα σχέδια αυτά δεν αποδεικνύουν την παύση ισοδυνάμου δυναμικού,
- που αφορούν το βούτυρο, τον ορό σε σκόνη, το γάλα σε σκόνη, το βουτυρέλαιο, τη λακτόζη, την καζεΐνη τα καζεϊνικά άλατα, συμπεριλαμβανομένης της συλλογής του γάλακτος εάν έχει σχέση με αυτά τα προϊόντα,
- που αφορούν άλλα προϊόντα τα οποία συνεπάγονται δαπάνες του τμήματος Εγγυήσεων του ΕΓΤΠΕ, τις οποίες δεν δικαιολογεί η κατάσταση της αγοράς,
- που αφορούν προϊόντα για τα οποία υπάρχουν ήδη στην Ευρωπαϊκή Κοινότητα πλεονασματικές ικανότητες παραγωγής,
- που αφορούν προϊόντα εκτός του παραρτήματος ΙΙ, δεδομένου ότι δεν πληρούνται οι όροι που απαριθμούνται στο άρθρο 7 παράγραφος 2 του κανονισμού (ΕΟΚ) αριθ. 355/77.
Άρθρο 2
Η παρούσα απευθύνεται στην Ιρλανδία.
Βρυξέλλες, 30 Ιουνίου 1987.

Labels: 18
17
19